Diari Oficial de la Generalitat Valenciana


Sumari del DOGV 4075, del 30-08-2001 (2001/7352)

ACORD de 28 de juny de 2001, de la Comissió Territorial d'Urbanisme de València, que fa referència a la modificació núm. 6, Parcs, del Pla General d'Ordenació Urbana d'Albalat dels Sorells.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4075

Data del DOGV
:   30-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7352


Data del document
:   28-06-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Albalat dels Sorells
    * pla d'urbanisme

ACORD de 28 de juny de 2001, de la Comissió Territorial d'Urbanisme de València, que fa referència a la modificació núm. 6, Parcs, del Pla General d'Ordenació Urbana d'Albalat dels Sorells. [2001/7352]
  
Vist l'expedient tramés per l'Ajuntament d'Albalat dels Sorells que fa referència a la modificació núm. 6, Parcs, del Pla General d'Ordenació Urbana, i de conformitat amb els següents,
  
Antecedents de fet
  
Primer
  
El projecte es va sotmetre a informació pública per mitjà de l'acord del ple de l'Ajuntament en la sessió del dia 21 de desembre de 2000. Després del pertinent període d'exposició pública, en el qual no es van presentar al·legacions, va ser aprovat provisionalment pel mateix òrgan el 3 de maig de 2001.
  
Segon
  
El projecte consta de memòria justificativa i annex.
  
Tercer
  
L'objecte de la modificació és la fixació de directrius definitòries de l'estratègia d'evolució urbana i d'ocupació del territori. Aquestes directrius afecten el sòl urbanitzable d'ús residencial i els seus objectius poden resumir-se en els següents:
  
Eliminar la institució de l'expropiació com a única possibilitat per a obtenir sòls dotacionals.
  
Procurar una distribució més equilibrada de les càrrergues entre la totalitat de sòls urbanitzables pendents de desenvolupament.
  
Per a això, s'estableix l'exigència que el desenvolupament del sòl urbanitzable residencial, ha de garantir l'obtenció d'un estàndard de 5 m² de parc de la xarxa primària per cada habitant potencial en el seu àmbit.
  
Quart
  
Albalat dels Sorells té un Pla General d'Ordenació Urbana aprovat definitivament per la Comissió Territorial d'Urbanisme el 24 de juny de 1991.
  
El director general d'Urbanisme i Ordenació Territorial va emetre el 24 d'abril de 2001, un informe previ de caràcter favorable, respecte de la modificació de referència.
  
Aquest mateix òrgan, amb data 25 de maig de 2001, va declarar complida la fase de concert amb la COPUT del projecte d'homologació global del planejament general d'aquest municipi.
  
Cinqué
  
La Comissió Informativa de la Comissió Territorial d'Urbanisme de València, en la sessió del 25 de juny de 2001, va emetre un informe relativo al projecte que ens ocupa, complint així el que estableix l'article 11 del Decret 77/1996, de 16 d'abril, del Govern Valenciano, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon
  
La documentació està completa, als efectes del compliment del que estableix l'article 27 de la LRAU.
  
Tercer
  
Les determinacions que conté la modificació es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 de abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del 28 de juny de 2001, acorda aprovar definitivament la modificació núm. 6, Parcs, del Pla General d'Ordenació Urbana d'Albalat dels Sorells.
  
Contra el present acord, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 28 de juny de 2001.- El secretari de la Comissió Territorial d'Urbanisme: José Manuel Palau Navarro.